ประกาศจังหวัดขอนแก่นประกาศจังหวัดขอนแก่นเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและลดผลกระทบด้านลบจากปัญหาการจุดและปล่อยหรือการกระทำอื่นใดเพื่อให้โคมลอย โคมไฟโคมควัน หรือวัตถุอื่นใดที่คล้ายคลึงกันขึ้นสู่อากาศ อันเป็นต้นเหตุให้เกิดเพลิงไหม้ปัญหาทางเศรษฐกิจ และสังคมของประเทศตลอดจนการป้องกันและลดความเสี่ยงอันตรายร้ายแรงที่อาจจะเกิดขึ้นต่ออากาศยานรวมทั้งชีวิตทรัพย์สินของประชาชนโดยรวมสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดขอนแก่นโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังต่อไปนี้ข้อ๑ ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่ข้อ๒ ผู้ใดจะจัดให้มีสถานที่จุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศต้องได้รับอนุญาตจากนายอำเภอแห่งท้องที่ ทั้งนี้ ให้ผู้ประสงค์จะขออนุญาตให้ยื่นคำขอต่อนายอำเภอแห่งท้องที่ก่อนวันจุดและปล่อยไม่น้อยกว่า๑๕ วันข้อ๓ การอนุญาตให้จุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศให้นายอำเภอแห่งท้องที่อนุญาตเฉพาะเป็นการจัดงานตามประเพณีวัฒนธรรมท้องถิ่นเท่านั้นข้อ๔ กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ๔.๑โคมควัน๔.๑.๑วันลอยกระทง ซึ่งตรงกับวันขึ้น ๑๕ ค่ำ เดือน ๑๒ โดยปล่อยได้ในระหว่างเวลา ๑๐.๐๐ น.ถึงเวลา ๑๒.๐๐ น. หรือในเทศกาลสำคัญ ตามที่นายอำเภอแห่งท้องที่เห็นสมควร๔.๒โคมลอย หรือโคมไฟ๔.๒.๑วันลอยกระทง ซึ่งตรงกับวันขึ้น ๑๕ ค่ำ เดือน ๑๒ ระหว่างเวลา ๑๘.๐๐ - ๒๔.๐๐ น.และวันส่งท้ายปีเก่าต้อนรับปีใหม่ วันที่ ๓๑ ธันวาคม ของทุกปีโดยปล่อยได้ในระหว่างเวลา ๑๙.๐๐ น. ถึงเวลา ๐๑.๐๐ น. ของวันที่ ๑ มกราคมของทุกปีหรือในเทศกาลสำคัญตามที่นายอำเภอแห่งท้องที่เห็นสมควร๔.๓ ห้ามจุดและปล่อย โคมลอย โคมไฟ โคมควันกรณีหากมีการเสด็จพระราชดำเนินของพระมหากษัตริย์ พระราชินี หรือพระบรมวงศานุวงศ์โดยทางเครื่องบินพระที่นั่งในพื้นที่จังหวัดขอนแก่นหรือจังหวัดใกล้เคียงโดยเด็ดขาด และให้เลื่อนการจุดหรือปล่อยออกไปตามที่นายอำเภอแห่งท้องที่เห็นสมควรข้อ๕ ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกันที่จะทำการจุดและปล่อยหรือกระทำการอย่างใด๕.๑โคมควัน๕.๑.๑ต้องให้ได้มาตรฐานผลิตภัณฑ์ชุมชน เลขที่ ๘๐๘/๒๕๕๒ ต้องทำจากกระดาษว่าวขนาดไม่เกิน๗๒ แผ่น ขนาดความกว้างไม่เกิน ๕๐ เซนติเมตร ยาวไม่เกิน ๗๕ เซนติเมตร ขนาดความกว้างของปากโคมมีเส้นผ่านศูนย์กลางไม่น้อยกว่า๖๐ เซนติเมตร๕.๑.๒ห้ามใช้กระดาษสีเดียวกับท้องฟ้า เช่นสีฟ้า สีขาว หรือสีเทา โดยเด็ดขาด๕.๑.๓การจุดและปล่อย ต่อ ๑ สถานที่ ใน ๑ วัน ไม่เกิน ๒๐ โคม๕.๒โคมลอยหรือโคมไฟ๕.๒.๑ต้องให้ได้มาตรฐานผลิตภัณฑ์ชุมชน เลขที่ ๘๐๘/๒๕๕๒ ตัวโคมต้องมีขนาดไม่เกิน ๑ลูกบาศก์เมตร มีเส้นผ่านศูนย์กลางไม่เกิน ๙๐ เซนติเมตร สูงไม่เกิน ๑๔๐ เซนติเมตร และทำจากวัสดุธรรมชาติ๕.๒.๒ในส่วนที่เป็นเชื้อเพลิงให้ทำจากกระดาษชุบเทียนขี้ผึ้งหรือพาราฟินน้ำหนักไม่เกิน๕๕ กรัม มีระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือก หรือลวดทนไฟเชือกหรือลวดอ่อนเบอร์ ๒๔ (เส้นผ่านศูนย์กลางประมาณ ๐.๕ มิลลิเมตร) จำนวน ๕ เส้น ความยาวเส้นละไม่เกิน๓๐ เซนติเมตร๕.๒.๓การจุดและปล่อย ต่อ ๑ สถานที่ ใน ๑ วัน ไม่เกิน ๑๐๐ โคม๕.๓ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นสู่อากาศขณะปล่อยโดยเด็ดขาดข้อ๖ สถานที่จุดและปล่อย โคมลอย โคมไฟโคมควัน หรือวัตถุอื่นใดที่คล้ายคลึงกันขึ้นไปสู่อากาศ๖.๑ห้ามมิให้จุดและปล่อย โคมลอย โคมไฟ โคมควัน หรือวัตถุอื่นใดที่คล้ายคลึงกัน ในพื้นที่เสี่ยง เขตปลอดภัยทางเดินอากาศ ได้แก่บริเวณพื้นที่เสี่ยงตามแนวขึ้น ลง ของเครื่องบินข้างละ ๔.๖ กิโลเมตรเป็นระยะทางยาว ๑๘.๕ กิโลเมตร จากหัวทางวิ่งทั้ง ๒ ด้าน โดยเด็ดขาด๖.๒งดจุดและปล่อย โคมลอย โคมไฟ โคมควันหรือวัตถุอื่นใดที่คล้ายคลึงกันในบริเวณพื้นที่เสี่ยงอันตรายต่อการเกิดอัคคีภัยสนามบิน สายไฟฟ้า หญ้าแห้ง คลังน้ำมัน กองขยะ บ้านเรือนประชาชน ตลาด ป่าไม้โรงเรียน วัด๖.๓ปล่อยโคมลอยหรือโคมไฟ โคมควัน ที่เป็นไปตามรูปแบบและขนาดมาตรฐานที่กำหนดโดยการปล่อยโคมลอยหรือโคมไฟ โคมควัน ที่มีปริมาตรเกิน ๑ ลูกบาศก์เมตรต้องได้รับอนุญาตและปฏิบัติตามเงื่อนไขที่รัฐมนตรีกำหนดตามพระราชบัญญัติการเดินอากาศ พ.ศ. ๒๔๙๗ข้อ๗ มาตรการป้องกันมิให้มีการเล่นการพนัน๗.๑ห้ามจัดให้มีการพนันขันต่อในการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกัน๗.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมาย สัญลักษณ์อื่นใดอันเป็นการบ่งชี้ถึงการบอกเวลาขึ้นลง หรือความสูงต่ำของโคมลอย โคมไฟโคมควัน หรือวัตถุอื่นใดที่คล้ายคลึงกัน หรือกระทำการอื่นใดอันเป็นข้อชี้ขาดให้แพ้ชนะกัน๗.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.๔ ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันหรือกระทำการอื่นใดในลักษณะแอบแฝงเพื่อเก็บค่าเข้าชม เช่นจัดให้มีการเรี่ยไรหน้างาน การแจกซองฎีกา ผ้าป่า หรือการตั้งตู้รับบริจาคข้อ๘ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๘.๑ผู้ได้รับอนุญาตให้จุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน ควรจัดให้ทำสัญญาประกันภัยเพื่อนำเงินมาชดใช้ความเสียหาย กรณีเกิดอุบัติเหตุที่คาดไม่ถึง๘.๒ผู้ได้รับอนุญาต ต้องนำเลขที่ใบอนุญาตไปแสดงบนโคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นสู่อากาศระบุหรือแสดงไว้บนโคมลอย โคมไฟ โคมควัน หรือวัตถุอื่นใดที่คล้ายคลึงกันด้วยสีหรือน้ำหมึกหรือสารเคมีที่ไม่สามารถลบออกได้ ในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นตำแหน่งที่เหลืออยู่เมื่อโคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศตกลงสู่พื้น ทั้งนี้ ในกรณีที่ไม่สามารถแสดงลงบนวัตถุข้างต้นได้ให้ขึ้นอยู่กับดุลพินิจของนายอำเภอแห่งท้องที่เป็นสำคัญข้อ๙ ผู้ใดฝ่าฝืนหรือไม่ปฏิบัติตามประกาศนี้มีความผิดตามความในข้อ ๕ ของคำสั่งหัวหน้าคณะรักษาความสงบเรียบร้อยแห่งชาติที่๒๗/๒๕๕๙ ลงวันที่ ๑๐ มิถุนายน พุทธศักราช ๒๕๕๙ ต้องระวางโทษจำคุกไม่เกินสามปีหรือปรับไม่เกิน ๖๐,๐๐๐ บาท หรือทั้งจำทั้งปรับข้อ๑๐ ผู้ได้รับอนุญาตตามประกาศนี้ไม่อาจอ้างเป็นเหตุให้ต้องพ้นความรับผิดในทางแพ่งและทางอาญาหากการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศก่อให้เกิดความเสียหายแก่อากาศยานชุมชน หรือทรัพย์สินของประชาชนข้อ๑๑[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓๐ธันวาคม พ.ศ. ๒๕๕๙พงษ์ศักดิ์ ปรีชาวิทย์ผู้ว่าราชการจังหวัดขอนแก่นปริยานุช/จัดทำ๒๐ กุมภาพันธ์๒๕๖๐วริญา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๙ ง/หน้า ๓๘/๑๖ กุมภาพันธ์ ๒๕๖๐